b'\n_START_ARTICLE_\nNovicijat\n_START_PARAGRAPH_\nNovicijat je razdoblje obuke i pripreme novaka, budu\xc4\x87ih redovnika prije polaganja zavjeta, kako bi se razabralo jesu li pozvani na redovni\xc4\x8dki \xc5\xbeivot. To je ujedno i naziv ustanove u kojoj borave._NEWLINE_Novak je slobodan napustiti novicijat u bilo koje vrijeme, a nadre\xc4\x91eni je slobodan odbaciti ga. Tijekom novicijata, novak \xc4\x8desto nosi odje\xc4\x87u koja se razlikuje od svjetovne odje\xc4\x87e, ali jo\xc5\xa1 nema trajne obaveze. Priprema se za slu\xc5\xbebu duhovnim vje\xc5\xbebama, pou\xc4\x8davanjem i svakodnevnim poslovima. Mnoge rimokatoli\xc4\x8dke zajednice poti\xc4\x8du \xc4\x8destu ispovijed i primanje svete pri\xc4\x8desti svojih novaka. Novake obu\xc4\x8dava iskusni \xc4\x8dlan redovni\xc4\x8dke zajednice, kojeg imenuje poglavar zajednice._NEWLINE_Vjerske zajednice imaju razli\xc4\x8dito vrijeme trajanja novicijata. U Pravoslavnim Crkvama, novicijat slu\xc5\xbebeno traje tri godine.'